cmeraki/wiki_en_hi huggingface dataset:
जॉन एडवर्ड ग्रे एक ब्रिटिश, जीव विज्ञानी थे। वह जॉर्ज रॉबर्ट ग्रे के बड़े भाई और औषध विज्ञानी और वनस्पतिशास्त्री सैमुएल फ्रेडेरिक ग्रे के बेटे थे। 
ग्रे, 1840 से 1874 के क्रिसमस तक लंदन के ब्रिटिश संग्रहालय मे जीव विज्ञान के कीपर थे। उन्होंने संग्रहालय के संग्रह से संबंधित कई कैटलाग प्रकाशित किए थे जिनमे जीव समूहों और नई प्रजातियों का विस्तृत विवरण दिया गया था।
मौकभाड, देवलथल तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
कांजिवरम श्रीरंगचारी शेषाद्रि को सन 2009 में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये तमिलनाडु राज्य से हैं।
एमडिएलआर एयरलाइंस हरियाणा राज्य में गुड़गांव आधारित एक भारतीय वायु सेवा संचालक थी। यह अनुसूचित अन्तर्देशीय उड़ानें संचालित करती थी। इस कंपनी ने अपनी सेवाएं 5 नवम्बर 2009 से स्थगित कर दी हैं।
एमडिएलआर बेड़े में निम्न विमान शामिल थे।:

साँचा:Aviation lists
2017-18 मोमेंटम वनडे कप दक्षिण अफ्रीका में घरेलू एक दिवसीय क्रिकेट चैम्पियनशिप है। यह चैंपियनशिप लड़ा जा रहा है, यह 37 वें समय होगा। यह प्रतियोगिता 20 दिसंबर 2017 से शुरू होने वाली है और 4 फरवरी 2018 को फाइनल के साथ समाप्त होगा। टाइटन्स पूर्व चैंपियन हैं
   फाइनल के लिए योग्य टीमों
सूरीनाम दक्षिण अमेरिका महाद्वीप के उत्तर में स्थित एक राष्ट्र है। देश में जिले सबसे ऊंचे स्तर के प्रशासनिक विभाग हैं। राष्ट्र को कुल दस जिलों में विभाजित किया गया है।
अरविन्द अडिग अंग्रेजी में लिखने वाले भारतीय लेखक हैं, जिन्हें अपने पहले उपन्यास द व्हाइट टाइगर के लिए मैन बुकर पुरस्कार से सम्मानित किया गया है।
अरविन्द के कन्नड़ माता-पिता कर्नाटक के मैंगलोर शहर से हैं। इनका जन्म 1974 में चेन्नई में हुआ और परवरिश मैंगलोर में हुई। कनड़ हाई स्कूल और सेंट एलोसियस महाविद्यालय में अपनी शिक्षा पूरी करके इन्होंने 12वीं कक्षा की परीक्षा में पूरे प्रदेश में पहला स्थान प्राप्त किया। इसके पश्चात अरविन्द सपरिवार सिडनी, ऑस्ट्रेलिया में बस गए जहाँ इन्होंने जेम्स रूस एग्रीकल्चरल हाई स्कूल में पढ़ाई की। इसके बाद इन्होंने कोलम्बिया विश्वविद्यालय, न्यू यार्क और मैग्डेलन कॉलेज, ऑक्सफर्ड से अंग्रेजी साहित्य की उच्च शिक्षा प्राप्त की।
अरविन्द ने अपने व्यावसायिक जीवन की शुरुआत की पत्रकार के रूप में। इनके लेख अनेक प्रसिद्ध अंग्रेजी अखबारों और पत्रिकाओं में छपे हैं, जिनमें शामिल हैं, फाइनैंशियल टाइम्स, मनी और वाल स्ट्रीट जर्नल। इन्होंने टाइम पत्रिका के लिए तीन साल तक पत्रकारिता की। टाइम पत्रिका के लिए शोध करते हुए ये कानपुर आए जहाँ व्याप्त प्रदूषण पर इन्होंने रिपोर्ट लिखी जिसमें खुलासा किया गया कि कानपुर विश्व का सातवां सबसे प्रदूषित शहर है। इसके बाद अरविन्द स्वतंत्र पत्रकार बन गए और अपना पहला उपन्यास द व्हाइट टाइगर लिख डाला।
अरविन्द ने इस उपन्यास की परिकल्पना 2005 में ही कर ली थी, जब ये बहुत समय बाद भारत वापिस लौटे तो उनके मन में जो उथल-पुथल मची उसने इन्हें उपन्यास पर काम शुरु करने को प्रेरित किया। यह उपन्यास एक आम आदमी बलराम हलवाई की कहानी है, जो रिक्शा चालक के लड़के से सफल व्यवसायी बनने तक का सफर तय करता है। परिस्थितियों के थपेड़ों से बलराम बिहार से दिल्ली आता है और ड्राइवर बन जाता है। अपने मालिक की हत्या करके वह बंगलूरु पहुंचता है जहाँ सफल व्यवसायी बन जाता है। फिर एक दिन चीनी प्रधानमंत्री के भारत आगमन की खबर सुनकर वह सात चिट्ठियों के माध्यम से अपने जीवन की कहानी उनको लिखता है। बलराम की कहानी के माध्यम से आर्थिक प्रगति की चका-चौंध में भारत का गरीब वर्ग किस तरह जी रहा है, इसका सफलतापूर्वक वर्णन किया गया है। इस उपन्यास का कथानक वर्तमान में हो रही आर्थिक उथल-पुथल की पृष्ठभूमि में और भी प्रासंगिक हो गया है।
अरविन्द को इस उपन्यास के लिए वर्ष 2008 के मैन बुकर पुरस्कार से सम्मानित किया गया है। उन्हें यह पुरस्कार भारत की एक नई तस्वीर उकेरने के लिए दिया गया जिसने निर्णायक समिति के सदस्यों के स्तब्ध भी किया और उनका मनोरंजन भी किया। साथ ही अरविन्द ने खलनायक के प्रति घृणा की अपेक्षा मिश्रित भावनाएँ जगाने का मुश्किल काम सफलतापूर्वक कर डाला है। यह पुरस्कार पाने वाले वे भारतीय मूल के पांचवें लेखक हैं । साथ ही अपने पहले उपन्यास पर यह पुरस्कार पाने वले ये तीसरे लेखक हैं और सबसे कम उम्र में बुकर पाने वाले लेखकों में दूसरे हैं। इस वर्ष बुकर पुरस्कार के लिए जिन लेखकों के नाम पर विचार किया गया उनमें भारतीय मूल के एक और लेखक अमिताभ घोष शामिल थे। अरविन्द ने यह पुरस्कार दिल्ली शहर को समर्पित किया है।
रंगपान, भारत की एक प्रमुख जनजाति हैं।
पूर्णा नदी पश्चिमी भारत में बहने वाली नदी है। यह ताप्ती नदी की सहायक नदी है और जलगाँव के चांगदेव में ताप्ती में मिल जाती है।
मीर क़मर-उद-दीन ख़ान सिद्दिक़ी उर्फ़ निजाम-उल-मुल्क आसफजाह  मुग़ल शासक औरंगजेब के बाद के हैदराबाद का प्रसिद्ध निज़ाम था, जिसने आसफ़जाही राजवंश की नींव रखी। उसने 1724 में हैदराबाद राज्य की स्थापना की तथा 31 जुलाई 1720 से लेकर 1 जून 1748 तक शासन किया। औरंगज़ेब ने उसे चिंकिलिच ख़ान ), फ़र्रूख़सियर ने निज़ाम-उल-मुल्क तथा मुहम्मद शाह ने आसफ़जाह आदि उपाधियाँ प्रदान की। 
निज़ाम उल मुल्क आसफ़जाह, ग़ाज़ी उद्दीन ख़ान सिद्दिक़ी फ़िरोज़ जंग प्रथम और उसकी पहली बीवी वज़ीरुन्निसा बेग़म की संतान के तौर पर 20 अगस्त 1671 को आगरा में पैदा हुआ। आसफ़जाह प्रथम के बचपन का नाम मीर क़मरुद्दीन ख़ान सिद्दिक़ी था। उसका नामकरण मुग़ल बादशाह औरंगज़ेब ने किया था।
1720 से 22 तक निज़ामुल मुल्क आसफजाह ने दक्कन में अपनी स्थिति सुदृढ़ कर ली थी। वह 1722 से 1724 तक साम्राज्य का वजीर रहा। सैय्यद बंधुओं को गद्दी से हटाने में भी उन्होंने महत्वपूर्ण भूमिका निभायी थी। उन्हें दक्कन का वायसराय भी कहा गया। बादशाह मुहम्मद शाह के शासन में वज़ीर के काम से तंग आकर दक्कन वापस लौट गया और हैदराबाद राज्य की नींव रखी। उनके मरणोपरांत 1748 में हैदराबाद दिल्ली शासक के अधीन हो गया।
Federal presidential Soviet republic 
साँचा:देश आँकड़े Kazakhstan  साँचा:देश आँकड़े Kyrgyzstan  Mongolia  China
रूसी सोवियत संघात्मक समाजवादी गणराज्य जिसको 'सोवियत रूस' या केवल 'रूस' कहते हैं, 1917 से 1922 तक एक संप्रभु राज्य था जो 1917 से 1991 तक सोवियत संघ का सबसे बड़ा, सबसे अधिक जनसंख्या वाला और आर्थिक रूप से सबसे उन्नत देश था। 
रूसी सोवियत संघात्मक समाजवादी गणराज्य की स्थापना 7 नवम्बर 1917 को रूस की अक्टूबर क्रांति के परिणामस्वरूप हुआ था।
पूर्ण नेपाली एक नेपाली गायक और संगीतकार हे।
लुडविग विट्गेंश्टाइन  आस्ट्रिया के दार्शनिक थे। उन्होने तर्कशास्त्र, गणित का दर्शन, मन का दर्शन, एवं भाषा के दर्शन पर मुख्यतः कार्य किया। उनकी गणना बीसवीं शताब्दी के महानतम दार्शनिकों में होती है।
उनके जीते जी एक ही पुस्तक प्रकाशित हो पाई - Tractatus Logico-Philosophicus। बाद की प्रकाशित पुस्तकों में Philosophical Investigations काफी चर्चित रही। विट्गेंश्टाइन कैम्ब्रिज विश्वविद्यालय के प्रोफेसर रहे हैं। विट्गेंश्टाइन के पिता कार्ल एक यहूदी थे जिन्होंने बाद में प्रोटेस्टेंट धर्म अपना लिया था।
विट्गन्स्टाईन का सबसे बड़ा योगदान भाषा को दार्शनिक परिपेक्ष्य में रखने का है। आज कोई भी भाषा विज्ञान में जब दर्शन का उल्लेख करता है तो विट्गन्स्टाईन का नाम स्वतः स्मरण होता है। विट्गन्स्टाईन के लेखन से काफी तर्क-वितर्क उपजा है, यहाँ तक कि कई बार विट्गन्स्टाईन के काम को दर्शन‍‍विपरीत भी कहा गया है, किन्तु ऐसा कहना इसलिये गलत होगा कि विट्गन्स्टाईन से पहले भी तर्कशास्त्रियों ने भाषा के तार्किक विश्लेषण पर जोर डाला था। विट्गन्स्टाईन के गुरू बर्टरैंड रसल रहे हैं का तर्कशास्त्र को दर्शन में उचित स्थान दिलाने में भारी योगदान है।विट्गन्स्टाईन का दार्शनिक जीवन काफी दिलचस्प है क्योंकि उन्होंने अपने बाद के कार्यों में अपने पुराने कार्यों का खंडन किया है। अपनी पहले की पु्स्तकों में विट्गन्स्टाईन सत्य के लिये भाषा का महत्व बताते नजर आते हैं किन्तु अपनी अन्तिम पुस्तक "philosophical investigations" में विट्गन्स्टाईन ने भाषा में व्याप्त बायस का विवरण किया है। विट्गन्स्टाईन का ये निष्कर्ष दार्शनिक जगत के लिये नूतन और महत्वपूर्ण सिद्ध हुआ। विट्गेन्स्टाइन ने एक प्रकार से इस विचार का प्रतिपादन किया कि भाषा से सत्य का विवरण नहीं बल्कि सत्य का निर्माण किया जाता है। समस्त पाश्चात्य दर्शन भाषा में ही निहित है, किन्तु भाषा हमें सत्य का एक रूप ही प्रदर्शित करती है, वह सत्य जो हम अपनी मान्यता या अनुभव से निर्मित करते हैं।विट्गेन्स्टाइन बार बार एक भाषाक्रीडा का उल्लेख करते हैं, जिसमें भाग लेने वाले किसी सत्य की अभिव्यक्ति के लिये भाषा का निर्माण व उपयोग करते हैं। इस क्रीड़ा के माध्यम से विट्गेन्स्टइन भाषा से विविरत तथ्यों व सत्य में अंतर बताते हैं। अपनी निर्णात्मक पुस्तक "philosophical investigations" में वो कहते हैं कि " अधिकतर बार जब हम शब्द के "अर्थ" की बात करते हैं, तब हम केवल एक भाषा में उस शब्द के योजन की बात करते हैं "।
रेमो भाषा भारत की संकटग्रस्त भाषाओं में से एक है। यह गंभीर रूप से खतरे में है। आईएसओ कोड: bfw
निर्देशांक: 25°27′N 81°51′E / 25.45°N 81.85°E / 25.45; 81.85
पूरे गोपी उर्फ लाठी फूलपुर, इलाहाबाद, उत्तर प्रदेश स्थित एक गाँव है।
माइकल जोसेफ जैक्सन, लोकप्रिय अमरीकी पॉप गायक थे, जिन्हें किंग ऑफ पॉप भी कहा जाता है। माइकल, जैक्सन दंपति की सातवीं संतान थे, जिन्होंने मात्र ग्यारह वर्ष की आयु में ही व्यवसायिक रूप से गायकी आरंभ कर दी थी। उस समय वे जैक्सन-5 समूह के सदस्य हुआ करते थे। 1971 में उन्होंने अपना व्यक्तिगत कैरियर प्रारंभ किया, हालाँकि उस समय भी वे ग्रुप के सदस्य थे। जैक्सन ने गायकी की दुनिया में शीघ्र ही सिक्का जमा लिया और किंग ऑफ पॉप के नाम से प्रसिद्ध हो गए। उनके सबसे अधिक बिक्री वाले अल्बमों में, ऑफ द वाल, बैड, डैंजरस और हिस्ट्री प्रमुख हैं। हालाँकि 1982 में जारी थ्रिलर उनका अब तक के सबसे अधिक बिकने वाला एल्बम माना जाता है।
1980 के प्रारंभिक वर्षों में ही जैक्सन अमेरिकी पॉप गायकी और मनोरंजन की दुनिया के सबसे लोकप्रिय सितारे बनकर उभरे थे। एमटीवी पर उनके वीडियो ने बहुत धूम मचाई। थ्रिलर ने तो वीडियो संगीत की अवधारणा ही बदल दी थी। नब्बे के दशक में ब्लैक ऑर ह्वाइट और स्क्रीम ने उन्हें अच्छी प्रसिद्धि दिलाई। मंच प्रदर्शनों के द्वारा उनकी नृत्य शैली प्रसिद्ध हो गई। वे एक चमकते सितारे बन गए।
माइकल जैक्सन कई बार गिनीज बुक में स्थान प्राप्त कर चुके हैं। अब तक के सबसे सफल मनोरंजनकर्ता के 13 ग्रैमी अवार्ड जीतने वाले जैक्सन अकेले कलाकार है। 25 जून 2009 को दिल का दौरा पड़ने के कारण जैक्सन का निधन हो गया।
त्वग्वसास्राव रोग त्वचा की वसा निकालने वाली ग्रंथियों के अतिस्रवण या अतिफलन से उत्पन्न होता है। स्वस्थ शरीर में भी त्वग्वसास्राव होता है, लेकिन रोगी के स्राव का रंग, रूप और गंध और ही होती है। साधारण स्राव सूखकर पपड़ी जैसा, शल्कि प्रधान मल बन जात है। कान का खूँट, उपस्थ प्रदेश का शिश्नमल और नवजात शिशु के शरीर का भ्रूणमल त्वग्वसास्राव से ही बनते हैं।
यह रोग यदि तरुणाई के आंरभ में उत्पन्न हुआ तो भरी जवानी में कम होने लगता है। रक्त की कमी, कब्जियत, आमाशय और गर्भाशय के दोष और चिंता के कारण यह रोग हुआ करता है। आर्द्र और उष्ण जलवायु में यह रोग आसानी से पनपता है।
साधारणतया यह रेग अपने आप कालांतर में ठीक हो जाता है, किंतु इसमें कई प्रकार के मुहाँसे, फुंसियाँ आदि त्वचार्तियों का जन्म होता है। सफाई से रहने और विंटामिनों के प्रयोग से रोग का निवारण होता है।
मद्नापूर, तलमडुगु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मालगुडी का आदमखोर अंग्रेजी साहित्य के भारतीय लेखक आर के नारायण द्वारा लिखित मूलतः एक अंग्रेजी उपन्यास है।
संवहन ऊष्मा के स्थानान्तरण या संचरण की एक विधि है किसी तरल पदार्थ में अणुओं के समग्र स्थानान्तरण द्वारा ऊष्मा का लेन-देन होता है। ठोसों में संवहन सम्भव नही है किन्तु तरल पदार्थों में संवहन ऊष्मा के अन्तरण की एक मुख्य विधि है। 
संवहन द्वारा द्रव्यमान का भी स्थानान्तरण होता है। संवहन द्वारा द्रव्यमान के इस स्थानान्तरण के कारण ऊष्मा का स्थानान्तरण होता है। अणुओं की इस प्रकार की गति को संवहन धारा कहते हैं।
मुक्कॊल्लु में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
भारत का रेल यातायात विश्व का सबसे बड़ा है।
गुरुवार सप्ताह का पाँचवा दिन है। इसे बृहस्पतिवार, वीरवार या बीफ़े भी कहा जाता है। यह बुधवार के बाद और शुक्रवार से पहले आता है। मुसलमान इसे ज़ुमेरात कहते हैं क्योंकि यह जुम्मा से एक दिन पहले आता है।
हिन्दू धर्म में इस दिन का विशेष महत्व है। यह दिन भगवान् विष्णु को समर्पित है। इस दिन बाल नहीं कटवाना चाहिये। साबुन और तेल का प्रयोग नहीं करना चाहिये। धन और विद्या कि हानि होति है। अवधी भाषा में एक कहावत है :-
धना धन से अदरानी, तो बीफे को तेल नहानी।
मतलब अगर आपको लगता है कि आपके पास बहुत सा धन हो गया है तो गुरुवार को तेल लगाना शुरू कर दें।
इस दिन केले की पूजा करनी चाहिए। घर को गोबर से लीपना चाहिए। कलावती कन्या और लीलावती कन्या की कथा सुनने चाहिए। पीला भोजन करना चाहिए।
नीला रंग वह है, जिसे प्रकाश के प्रत्यक्ष वर्णक्रम की 440–490 nm की तरंगदैर्घ्य द्वारा दृश्य किया जाता है। यह एक संयोजी प्राथमिक रंग है। इसका सम्पूरक रंग पीला है, यदि HSL एवं HSV वर्ण चक्र पर देखें तो। परंपरागत वर्णचक्र पर इसका सम्पूरक रंग है नारंगी। 
भारत का राष्ट्रीय क्रीडा़ रंग भी नीला ही है। यह धर्म-निर्पेक्षता दिखलाता है। 

यह रंग विकिपीडिया के आंतरिक कडी़ दिखाने हेतु भी प्रयोग होता है।
हलका नीला 




इस रंग को यह नाम ब्रिटेन की रॉयल एयरफोर्स के ध्वज के रंग से मिला है।
यही रंग भारतीय वायु सेना के ध्वज में भी है। 
एक्वामरीन क्यान वर्ण की एक छाया है।इसे एक खनिज एक्वामरीन के नाम पर नामांकरण किया गया है।








यह en:Yale University येल विश्वविद्यालय से जुडा़ हुआ रंग है। इसके बारे में अधिक जानकारी हेतु en:Yale Blue यहाँ क्लिक करें। 
यह रंग डेनिम नामक कपडे़ का रंग है।

इजिप्शियन नीला 
मिस्री नीला रंग का रासायनिक नाम है कैल्शियम कॉपर सिलिकेट . यह वर्णक मिस्र के लोगों द्वारा सहस्रों वर्षों से प्रयोग किया जा रहा है। इसे प्रथम कृत्रिम वर्णक माना जाता है। इसे रोमन लोगों द्वारा सेरुलियम कहा जाता था। 



 

Name: BF2S Color Guide










यह रंग नीलम नामक रत्न के रंग जैसा होता है, अतः उसी के नाम पर रखा हुआ है।
कुबेर एक हिन्दू पौराणिक पात्र हैं जो धन के स्वामी व धनवानता के देवता माने जाते हैं। वे यक्षों के राजा भी हैं। वे उत्तर दिशा के दिक्पाल हैं और लोकपाल भी हैं।
रामायण में कुबेर भगवान शंकर को प्रसन्न करने के लिए कुबेर ने हिमालय पर्वत पर तप किया। तप के अंतराल में शिव तथा पार्वती दिखायी पड़े। कुबेर ने अत्यंत सात्त्विक भाव से पार्वती की ओर बायें नेत्र से देखा। पार्वती के दिव्य तेज से वह नेत्र भस्म होकर पीला पड़ गया। कुबेर वहां से उठकर दूसरे स्थान पर चला गया। वह घोर तप या तो शिव ने किया था या फिर कुबेर ने किया, अन्य कोई भी देवता उसे पूर्ण रूप से संपन्न नहीं कर पाया था। कुबेर से प्रसन्न होकर शिव ने कहा-'तुमने मुझे तपस्या से जीत लिया है। तुम्हारा एक नेत्र पार्वती के तेज से नष्ट हो गया, अत: तुम एकाक्षीपिंगल कहलाओंगे। देवी भद्रा कुबेर की पत्नी थी।
कुबेर ने रावण के अनेक अत्याचारों के विषय में जाना तो अपने एक दूत को रावण के पास भेजा। दूत ने कुबेर का संदेश दिया कि रावण अधर्म के क्रूर कार्यों को छोड़ दे। रावण के नंदनवन उजाड़ने के कारण सब देवता उसके शत्रु बन गये हैं। रावण ने क्रुद्ध होकर उस दूत को अपनी खड्ग से काटकर राक्षसों को भक्षणार्थ दे दिया। कुबेर का यह सब जानकर बहुत बुरा लगा। रावण तथा राक्षसों का कुबेर तथा यक्षों से युद्ध हुआ। यक्ष बल से लड़ते थे और राक्षस माया से, अत: राक्षस विजयी हुए। रावण ने माया से अनेक रूप धारण किये तथा कुबेर के सिर पर प्रहार करके उसे घायल कर दिया और बलात उसका पुष्पक विमान ले लिया। 
विश्वश्रवा की दो पत्नियां थीं। पुत्रों में कुबेर सबसे बड़े थे। शेष रावण, कुंभकर्ण और विभीषण सौतेले भाई थे। उन्होंने अपनी मां से प्रेरणा पाकर कुबेर का पुष्पक विमान लेकर लंका पुरी तथा समस्त संपत्ति छीन ली। कुबेर अपने पितामह के पास गये। उनकी प्रेरणा से कुबेर ने शिवाराधना की। फलस्वरूप उन्हें 'धनपाल' की पदवी, पत्नी और पुत्र का लाभ हुआ। गौतमी के तट का वह स्थल धनदतीर्थ नाम से विख्यात है।
अल्ताई गणराज्य या अल्ताई गणतंत्र रूस का एक संघीय खंड है जो उस देश की शासन प्रणाली में गणतंत्र का दर्जा रखता है। यह साइबेरिया क्षेत्र में स्थित है और इसकी राजधानी गोरनो-अल्तायिस्क शहर है।
अल्ताई गणतंत्र साइबेरिया के ताइगा वनों, काज़ाख़स्तान की स्तेपी और मंगोलिया के अर्ध-रेगिस्तानी इलाक़े के मिलन क्षेत्र पर स्थित है। इस गणतंत्र का 25% क्षेत्रफल वनों से ढका हुआ है और इसके कुल इलाक़े में 20,000 से अधिक नदी-झरने बहते हैं। कतुन नदी और बिया नदी इसकी सबसे बड़ी दो नदियाँ हैं जिनके संगम से साइबेरिया की महान ओब नदी बनती है। इस गणतंत्र में अल्ताई पर्वत भी मौजूद हैं जिनमें स्थित 4,506 मीटर ऊँचा बेलुख़ा पर्वत पूरे साइबेरिया का सबसे ऊँचा पहाड़ है। अल्ताई गणतंत्र में ज़मीन के नीचे बहुत से महत्वपूर्ण खनिज मिलते हैं जिनमें सोना, चांदी, लोहा और लिथियम शामिल हैं।
2010 की जनगणना के अनुसार अल्ताई गणतंत्र के 56.6% लोग रूसी थे और स्थानीय अल्ताई लोग पूरे आबादी के 34.5% थे। इनके आलावा यहाँ कज़ाख़ और जर्मन समुदाय भी बसते हैं। इनमें पारंपरिक रूप से अल्ताई लोग ओझाप्रथा में, रूसी लोग ईसाई धर्म में और कज़ाख़ लोग इस्लाम में मान्यता रखते हैं।
उत्तरी अल्ताई गणतंत्र में बहती कतुन नदी
अमेरिकी पत्रकार अल्ताई गणतंत्र का दौरा करते हुए
27 नवंबर ग्रेगोरी कैलंडर के अनुसार वर्ष का 331वॉ दिन है। साल मे अभी और 34 दिन बाकी है।
ईज़ेह ईरान में खुज़ेस्तान प्रांत का एक जिला है। इस जिले की जनसंख्या वर्ष 2005 अनुसार 1,29,105 है।
† Calliasterellidae † Trichasteropsida† द्वारा नामांकित कुल विलुप्त हो चुके हैं
तारा मछली इकाइनोडरमेटा संघ का अपृष्ठवंशी प्राणी है जो केवल समुद्री जल में ही पायी जाती है। इसके शरीर का आकार तारा जैसा होता है, शरीर में डिस्क और पांच भुजाएं होती है जो कड़े प्लेट्स से ढंकी रहता हैं। उपरी सतह पर अनेक कांटेदार रचनायें होती हैं। डिस्क पर मध्य में गुदा स्थित होती है। निचली सतह पर डिस्क के मध्य में मुंह स्थित है। भुजाओं पर दो कतारों में ट्यूब फीट होते हैं। प्रचलन की क्रिया ट्यूबफीट के द्वारा होती है तथा पैपुली द्वारा श्वसन की क्रिया होती है। इसकी एक प्रजाति,Gohongaze को जापानी लोग बडे चाव से खाते हैं।
तारामीन
Astropecten lorioli - जुरासिक की एक प्रजाति
थोटा नरसिम्हन भारतीय राजनीतिज्ञ हैं जो 16वीं लोकसभा में काकीनाड़ा लोक सभा निर्वाचन क्षेत्र से सांसद चुने गये। वो इस चुनाव में तेलुगु देशम पार्टी के उम्मीदवार थे। थोटा नरसिम्हन ने 2014 के लोकसभा चुनावों में वाइएसआरसी के चलालसेट्टी सुनिल को हराया। वर्तमान में वो तेलुगु देशम पार्टी के लोकसभा नेता हैं।
निर्देशांक: 25°27′N 81°51′E / 25.45°N 81.85°E / 25.45; 81.85
जिरात मटन फूलपुर, इलाहाबाद, उत्तर प्रदेश स्थित एक गाँव है।
मायड़ भाषा, राजस्थान के कुछ क्षेत्रों की लोकभाषा है।
दक्षिणकालिका हिन्दू धर्म की एक देवी हैं। ये काली माता का ही एक रूप हैं। भगवान श्रीकृष्ण के दक्षिण अंग से उत्पन्न होने के कारण इनका नाम दक्षिणकालिका पड़ा।
खूनी, पिथौरागढ तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
गुलशन कुमार टी-सिरीज संगीत लेबल के संस्थापक और एक भारतीय बॉलीवुड फ़िल्म निर्माता थे। टी-सिरीज अब उनके पुत्र भूषण कुमार द्वारा संचालित है। उनकी पुत्री तुलसी कुमार एक पार्श्वगायिका हैं।
गुलशन दुआ का जन्म पंजाबी परिवार में हुआ। वो दिल्ली के दरियागंज बाजार में फलरस विक्रेता चन्द्रभान के पुत्र थे। उन्होंने वहाँ से ही अपना प्रारम्भिक कार्य आरम्भ किया। बाद में उन्होंने अपना कारोबार बदल लिया जब उनके परिवार ने रिकॉर्ड और सस्ते ऑडियो कैसेट बेचने की दुकान का अधिग्रहण किया। यह वह समय उनके विशाल संगीत साम्राज्य बनाने की शुरुआत थी।
12 अगस्त1997 को मुम्बई के दक्षिणी अन्धेरी इलाके के जीतनगर में स्थित हिन्दू मन्दिर, जीतेश्वर महादेव मन्दिर के बाहर हत्या कर दी गयी।
जनवरी - फ़रवरी - मार्च - अप्रैल - मई - जून - जुलाई - अगस्त - सितम्बर - अक्टूबर - नवम्बर - दिसम्बर
निम्नलिखित सूची 2003 में निधन हो गये लोगों की है।
यहाँ पर सभी दिनांक के क्रमानुसार हैं और एक दिन की दो या अधिक प्रविष्टियाँ होने पर उनके मूल नाम को वर्णक्रमानुसार में दिया गया है। यहाँ लिखने का अनुक्रम निम्न है:
कल्याण तालुका भारतीय राज्य महाराष्ट्र के ठाणे ज़िले का एक तालुका हैं।
पमतोडी, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
तोर्बत-ए-जाम ईरान में रज़ावी ख़ोरासान प्रांत का एक शहर है। इस शहर की जनसंख्या वर्ष 2006 की जनगणना के अनुसार 86,240 है।
2001 यूईएफए कप फाइनल, 16 मई 2001 पर डॉर्टमुंड, जर्मनी में वेस्टफेलिया स्टेडियम में हुए एक फुटबॉल मैच था। यह इंग्लैंड के लिवरपूल और स्पेन के देपोर्तिवो अलवीस के बीच खेला गया था। लिवरपूल अतिरिक्त समय के बाद स्वर्ण गोल पर 5-4 से जीत हसिल की। इस जीत के साथ वे यह कप तीसरी बार जीता, 1973 और 1976 में उनकी जीत के बाद। यह हेसल स्टेडियम दुर्घटना के बाद लिवरपूल का पहला यूरोपीय फाइनल था।


अवलोकन अवलोकन 
सामनावीर: गर्य म्चल्लिस्तेर सहायक रेफरी: सेर्गे वल्लिन विन्चेन्त तेक्षिएर चौथा अधिकारी: अलैन सर्स 

लिवरपूल ने फाइनल में 5–4 से जीत हासिल की
पूर्वी ईरानी भाषाएँ ईरानी भाषा-परिवार की एक उपशाखा हैं जो मध्य ईरानी काल से उभरीं। अवस्ताई भाषा अक्सर इस शाखा की एक प्राचीनतम सदस्या मानी जाती है। आधुनिक काल में सब से ज़्यादा बोली जाने वाली पूर्वी ईरानी भाषा पश्तो है, जिसके दुनिया में लगभग 5 करोड़ मातृभाषी हैं। यह अफ़्ग़ानिस्तान और पश्चिमोत्तरी पाकिस्तान के ख़ैबर-पख़्तूनख़्वा प्रान्त में बोली जाती है। इसके अलावा पूर्वी ताजिकिस्तान के कूहिस्तोनी-बदख़्शान स्वशासित प्रान्त और चीन के सुदूर पश्चिमी शिनजियांग प्रान्त में भी पूर्वी ईरानी भाषाएँ बोली जाती हैं। प्राचीन सोग़दाई से विकसित हुई पश्चिमोत्तरी ताजिकिस्तान की यग़नोबी भाषा और स्किथी-सरमती से विकसित हुई कॉकस क्षेत्र की ओसेती भाषा भी दोनों पूर्वी ईरानी भाषाएँ मानी जाती हैं।
तरंग वक्रीय विधि का उपयोग आसमिका को हल करने में किय जाता है। wcm के प्रश्नो को हल करते समय एक पक्ष शून्य हो, पद गुना में हो। यदि एक पद परिमेय है तो ध्यान रहे कि हर में शून्य नहि आये ।
 ≥ 0 ;  ≤ 0
→ x = 3, 2 ; → x= -5, 6
प्राप्त x के मानो को सन्ख्या रेखा में रखने पर एक तरन्ग खीन्च्ह्ते हैं जो दायी ओर से शुरु करते हैं । यदि पद कि घात विषम है तो तरन्ग सन्ख्या रेखा को प्राप्त बिन्दु पर काटेगी। यदि चिन्ह ≥ है तो सन्ख्या रेख के ऊपर व उस बिन्दु को लेन्गे जिस पर तरन्ग काटती है। यदि चिन्ह ≤ है तो सन्ख्या रेखा के नीचे व उस बिन्दू को लेन्गे जिस पर तरन्ग काटती है। 
उत्तर देते समय यदि चिन्ह ≥ है या ≤ है तो उत्तर -∞ से प्राप्त प्रथम बिन्दु तक तथा प्रथम बिन्दु से दूसरे बिन्दु तक फिर +∞ तक देन्गे।
सुहाग 1979 में बनी हिन्दी भाषा की फिल्म है।
चकभरथी मुंगेर, मुंगेर, बिहार स्थित एक गाँव है।
2799 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 2799 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 2799 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
अम्बाला छावनी हरियाणा के अम्बाला ज़िले में हैं।
फ़ॉर्मूला वन विश्व चैम्पियन रहे ड्राईवरों की वर्षवार सूची इस प्रकार है:
1950 G. Farina 1951 J.M. Fangio1952 A. Ascari1953 A. Ascari1954 J.M. Fangio1955 J.M. Fangio1956 J.M. Fangio1957 J.M. Fangio1958 M. Hawthorn1959 J. Brabham
1960 J. Brabham1961 P. Hill1962 G. Hill1963 J. Clark1964 J. Surtees1965 J. Clark1966 J. Brabham1967 D. Hulme1968 G. Hill1969 J. Stewart
1970 J. Rindt1971 J. Stewart1972 E. Fittipaldi1973 J. Stewart1974 E. Fittipaldi1975 N. Lauda1976 J. Hunt1977 N. Lauda1978 M. Andretti1979 J. Scheckter
1980 A. Jones1981 N. Piquet1982 K. Rosberg1983 N. Piquet1984 N. Lauda1985 A. Prost1986 A. Prost1987 N. Piquet1988 एर्टन सेना1989 A. Prost
1990 एर्टन सेना1991 एर्टन सेना1992 N. Mansell1993 A. Prost1994 एम शूमाकर1995 एम शूमाकर1996 D. Hill1997 J. Villeneuve1998 M. Häkkinen1999 M. Häkkinen
2000 एम शूमाकर2001 एम शूमाकर2002 एम शूमाकर2003 एम शूमाकर2004 एम शूमाकर2005 फर्नाण्डो अलोन्सो2006 फर्नाण्डो अलोन्सो2007 किमि राइकोनेन2008 लुईस हैमिल्टन2009 जेन्सन बटन
2010 एस वेट्टल2011 एस वेट्टल2012 एस वेट्टल2013 एस वेट्टल
चंबरक आर्मेनिया का एक समुदाय है। यह गेघारकुनिक मर्ज़ में आता है। इसकी स्थापना 1995 में हुई थी। यहां की जनसंख्या 6,683 है।
अल्युमिनियम आर्सेनाइड एक अकार्बनिक यौगिक है।
दक्षिण गारो हिल्स भारतीय राज्य मेघालय का एक जिला है।
जिले का मुख्यालय बाघमारा है।
क्षेत्रफल - 1,850 वर्ग कि.मी.
जनसंख्या - 99,105
श्री माता वैष्णो देवी विश्वविद्यालय जम्मू और कश्मीर के कटरा के निकट स्थित विश्वविद्यालय है। यह विश्वविद्यालय माता वैष्णो देवी के मन्दिर के निकट स्थित होने के कारण ही इसका नाम श्री माता वैष्णो देवी रखा गया। यह जम्मू हवाई अड्डे से 41 किमी की दूरी पर स्थित है। तथा कटरा से लगभग 14 किमी दूर जम्मू उधमपुर राजमार्ग पर स्थित है।
राजनीति प्रवेशद्वार
पाकिस्तान की जिला अदालतें, पाकिस्तान में जिला स्तर पर गतिशील हैं और अदालतें प्रांतीय न्यायालयों के अधीन संवैधानिक स्थिति में कार्य निष्पादित करते हैं। जिला अदालतें, पाकिस्तान के सभी प्रांतों के हर जिले में स्थापित की गई हैं और यह दीवानी और आपराधिक मामलों की सुनवाई के अधिकार क्षेत्र शामिल होती हैं। प्रत्येक जिले के मुख्य कार्यालयों में, जिला अदालतों के तहत कई सारे अतिरिक्त जिला और सत्र मनसनिन की तैनाती भी होती है कि जिला अदालतों में मामलों की सुनवाई करते हैं। जिला और सत्र मनसनिन को जिले भर में संबल कार और न्यायिक अधिकार होते हैं। जिला अदालतों में सत्र अदालत आमतौर पर अपराध जैसे हत्या, व्यभिचार, चोरी, चोरी आदि के मामलों की सुनवाई करती है। इसके अलावा मामूली प्रकृति के दीवानी मामलों की सुनवाई का अधिकार क्षेत्र भी अदालत को प्राप्त होता है। प्रशासनिक सेवाओं की बेहतर आपूर्ति के लिए अब हर कस्बे और शहर में जिला अदालतों के अधीन एक अतिरिक्त जिला और सत्र न्यायाधीश तैनात किया गया है, जो कि हर तरह से आवंटित गए क्षेत्र में दीवानी और आपराधिक मामलों की सुनवाई के लिए जिम्मेदार होता है। इस अदालतें जब आपराधिक मामलों की सुनवाई करती हैं तो यह सत्र अदालत जबकि दीवानी मामलों की सुनवाई के दौरान जिला अदालत कहलाती है। मुकदमेबाजी के दौरान महत्वपूर्ण मामलों को सिर्फ जिला और सत्र न्यायाधीश की अदालत में पेश किया जाता है। जिला और सत्र न्यायाधीश, हर जिले में एक मामले में जिला न्यायाधीश उच्च माना जाता है। मुकदमेबाजी के दौरान अगर अभियोगी के किसी भी पक्ष को जिला अदालतों के फैसले पर आपत्ति हो, वे प्रांतीय न्यायालय में स्थापित एक एप्लेट बोर्ड में याचिका दायर कर सकता है, जिसका उद्देश्य जनता को पारदर्शी सबसे न्याय की आपूर्ति है।
सिविल जज सं न्यायिक मैजिस्ट्रेट को भी, लोक सेवा आयोग के प्रस्ताव के आधार पर, प्रांतीय उच्च न्यायालय द्वारा नियुक्त किया जाता है।यह आयोग, प्रतिवर्ष, खुले प्रतिस्पर्धा परीक्षा आयोजित करती है, जिनमें विभिन्न सम्बंधित विषयों पर प्रश्न होते हैं। इस पद के लिए मूल योग्यता एलएलबी की डिग्री एवं 2 वर्षा की सम्बंधित वकालत का अनुभव होती है। लिकठिन परीक्षा में उत्तीर्ण प्रत्याशी को मानसिक परीक्षा एवं साक्षात्कार से गुज़ारना पड़ता है, जिसके पश्चात्, परिणाम के अनुसार, आयोग द्वारा उच्च न्यायालय को सिफ़ारिश भेजी जाती है।
अतिरिक्त ज़िला एवं सत्र न्यायाधीश को प्रांतीय उच्च न्यायालय द्वारा, वकीलों व अधीनस्थ न्यायाधीशों के पूरे समूह में से चुन कर नियुक्त किया जाता है। इस पद पर नियुक्ति के लिए सक्षम होने के लिए, एक वकील के पास कम-से-कम 10 वार्ष का अच्छे नाम के साथ अनुभव होना चाहिए, तथा उसे उच्च न्यायालय द्वारा आयोजित एक परीक्षा में भी उत्तीर्ण होना होता है। अधीनस्थ न्यायाधीशों को भी वरिष्ठता के आधार पर वरिष्ठ सिविल जज से पदोन्नत किया जाता है।
भण्डारीगांव-इड0II, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
भारत के झारखंड प्रदेश में बोली जाने वाली भाषा का नाम झारखंडी है।
ट्यूलार एपल मोजेक वाइरस एक विषाणु है।
तीपेर्गाव, दहेगाव‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
पुगं या बगान, म्यांमार के माण्डले क्षेत्र में स्थित एक प्राचीन ऐतिहासिक नगर है। पालि भाषा में इसका नाम 'अरिमद्दन' है। 9वीं शताब्दी से लेकर 13वीं शताब्दी तक यह नगर पुगं राज्य की राजधानी था। 11वीं से 13वीं शताब्दी के समय जब यह राज्य अपने चरमोत्कर्ष पर था तब यहाँ 10 हजार से अधिक बौद्ध मन्दिर, पगोडा और मठ निर्मित किये गये जिनमें से 2200 मंदिर अब भी अच्छी स्थिति में विद्यमान हैं। 
कम्बोडिया के अंगकोर वाट नगर की जो प्रसिद्धि है, वही म्यांमार के पुगं नगर की है।
निर्देशांक: 25°30′N 86°29′E / 25.5°N 86.48°E / 25.5; 86.48

रोहियार चौथम, खगड़िया, बिहार स्थित एक गाँव है।
इसी नाम पर बना फ़िल्म के लिए यहां जाएं - देवर 
पति के छोटे भाई को देवर कहते हैं। देवर शब्द का अर्थ होता है - दूसरा वर या दूसरा पति। कोई स्त्री अपने देवर की भाभी होती है। देवर की पत्नी को देवरानी कहा जाता है। पति के बड़े भाई को जेठ या भैंसुर कहते हैं।
तुझे मेरी कसम 2003 में बनी हिन्दी भाषा की फिल्म है।

सभी गीत महबूब कोतवाल द्वारा लिखित; सारा संगीत विजू शाह द्वारा रचित।
1554 ग्रेगोरी कैलंडर का एक साधारण वर्ष है।
द्रविड़ मुनेत्र कड़गम जिसे द्रमुक नाम से भी जाना जाता है, तमिलनाडु की एक प्रमुख राजनीतिक पार्टी है। इसका निर्माण जस्टिस पार्टी तथा द्रविड़ कड़गम से पेरियार से मतभेद के कारण हुआ था। इसके गठन की घोषणा 1949 में हुई थी। इसका प्रमुख मुद्दा समाजिक समानता, खासकर हिन्दू जाति प्रथा के सन्दर्भ में, तथा द्रविड़ लोगो का प्रतिनिधित्व करना है। एम करुणानिधि अभी इसके प्रमुख है।
माचिलिपट्नम काकीनाडा एक्स्प्रेस 0754 भारतीय रेल द्वारा संचालित एक मेल एक्स्प्रेस ट्रेन है। यह ट्रेन मछलीपट्टनम रेलवे स्टेशन से 09:00AM बजे छूटती है और काकीनाडा टाउन रेलवे स्टेशन पर 03:00PM बजे पहुंचती है। इसकी यात्रा अवधि है 6 घंटे 0 मिनट।
Coat of arms
पंजाब ब्रिटिश भारत का प्रांत था। 1849 में इसपर सिख साम्राज्य से ईस्ट इंडिया कंपनी द्वारा कब्जा कर लिया गया था। यह अंग्रेजों के नियंत्रण में आने वाला भारतीय उपमहाद्वीप के अंतिम क्षेत्रों में से एक था। इसमें पांच प्रशासनिक प्रभाग शामिल थे — दिल्ली, जलंधर, लाहौर, मुल्तान और रावलपिंडी। इसमें कई रियासतें भी थी। 
भारत के विभाजन के बाद इसको पूर्व पंजाब और पश्चिम पंजाब में बाट दिया गया। जो अब मौजूदा पंजाब, हरियाणा, हिमाचल प्रदेश और पंजाब है।
हथियागढ़ का त्रिपुर सुन्दरी मन्दिर जबलपुर शहर से करीब 14 कि॰मी॰ कि दूरी पर भेड़ाघाट मार्ग पर "हथियागढ़" नाम के स्थान में स्थित है। मन्दिर के अन्दर माता महाकाली, माता महालक्ष्मी और माता सरस्वती की विशाल मुर्ति स्थापित है।
कहा जाता रहा है कि राजा "करन", जो हथियागढ़ के राजा थे, वे देवी के सामने खौलते हुये तेल के कडाहे में स्वयं को समर्पित कर देते थे और देवी प्रसन्न होकर उन्हें उनके वजन के बराबर सोना आशीर्वाद के रूप में देती थीं। मां त्रिपुर सुंदरी जो सदियों तक तेवर सहित आसपास इलाके में बड़ी खेरमाई या हथियागढ़ वाली खेरदाई के नाम से जानी जाती रही हैं और अब भी यहां के उम्रदराज लोग इसी नाम से संबोधित करते हैं। मां की अलौकिक शक्ति एवं चमत्कारों की यहां अनेक कहानियां एवं किवदंतियां आज भी सुनी जा सकती हैं। यहां पर आज भी मनोतियाँ मांगी जाती हैं और ऐसा देखा जा सकता है कि यहां मनोतियाँ पूर्ण होने के उपरांत भंडारे, विशेष पूजन-अर्चन तथा चढ़ावा का सिलसिला चलता ही रहता है। आस्था और श्रद्धा के इस स्थल में सदैव चहल पहल रहती है। लोग दूर-दूर से माँ के दर्शनार्थ दौड़े चले आते हैं। मां की चमत्कारी शक्तियों की अनेक कथाएं हैं। वे इस पहाड़ी स्थान को छोड़कर आबादी वाले क्षेत्र में आना ही नहीं चाहती थीं। सुना गया है कि एक बार ग्रामीण लोग माता जी को बैलगाड़ी में रखकर तेवर गांव में छोटी खेरमाई मंदिर ले कर आ गए और वहां रात भर भजन कीर्तन करते रहे। लोग जब दूसरे दिन सुबह स्नान-ध्यान करने और मां के पूजन की तैयारी करने अपने घर गए। इसके बाद जब वापस मंदिर आए तो माँ वहां से अंतर्ध्यान हो चुकी थीं। लोग घबरा गए। बाद में पता चला कि मां अपने पुराने स्थान पर स्वयं पहुंच गई हैं, ऐसी हैं तेवर की माँ त्रिपुरसुंदरी। एक कथा और सुनने को मिलती है कि अंग्रेजों के जमाने में कुछ बाहरी अनजान लोग मां को ट्रक में रख कर ले जा रहे थे परंतु कुछ ही दूरी पर ट्रक के सभी लोगों को नींद सताने लगी तब सभी लोग ट्रक को खड़ा कर सो गए और जब नींद खुली तो ट्रक में देवी मां नहीं थी। फिर ज्ञात हुआ कि वे अपने स्थान पर विराजमान हैं। जैसा मैं स्वयं जानता हूँ कि पूर्व में मां केवल एक शिलाखंड के सहारे पश्चिम दिशा की ओर मुंह किए अधलेटी अवस्था में थी। इसी तारतम्य में एक अन्य बात आज भी बताई जाती है कि त्रिपुरी क्षेत्र के ऐतिहासिक-उत्खनन के समय किसी उत्खनन अधिकारी ने मां को जंजीरों के सहारे खड़ा करने की कोशिश की थी तो उस अधिकारी को स्वप्न आया कि मुझे खड़ा मत करो परंतु वह नहीं माना। उसने जब मां को जंजीरों के सहारे खड़ा किया तभी अधिकारी के घर से उसके अच्छे-भले और स्वस्थ पुत्र की अचानक तबियत बिगड़ गई। बाद में उसने देवी मां को पूर्व स्थिति में रख कर उनसे क्षमा याचना और पूजन अर्चन किया तब जाकर उसके पुत्र को स्वास्थ्य लाभ हुआ। इनके अतिरिक्त इस सम्बन्ध में और भी कहानियां प्रचलित हैं, जिनमें बताया जाता है कि दानी राजा कर्ण ने पूजा के बाद सवा पहर तक सोना बरसाया था और यह भी कहा जाता है कि एक बार खौलते तेल की कढ़ाई में राजा ने अपना मस्तक काटकर जब देवी माँ को चढ़ाया तब माँ ने स्वयं प्रकट होकर भक्त को पुनर्जीवित किया तथा दर्शन दिए।
महामहोपाध्याय श्री गोपीनाथ कविराज संस्कृत के विद्वान और महान दार्शनिक थे। 1914 में पुतकालयाक्ष्यक्ष से आरम्भ करते हुए वे 1923 से 1937 तक वाराणसी के शासकीय संस्कृत महाविद्यालय के प्रधानाचार्य रहे। इस कालावधि में वे सरस्वती भवन ग्रन्थमाला के सम्पादक भी रहे।
गोपीनाथ कविराज बंगाली थे और इनके पिताजी का नाम वैकुण्ठनाथ बागची था। आप का जन्म ब्रिटिश भारत के ग्राम धमरई जिला ढाका मे हुआ था। उनका जन्म प्रतिष्ठित बागची घराने मे हुआ था और "कविराज" उनको सम्मान में कहा जाता था। आपने अपनी प्रारम्भिक शिक्षा दीक्षा श्री मधुसूदन ओझा एवं शशिधर "तर्क चूड़ामणि" के निर्देशन मे जयपुर मे प्रारंभ किया।
महामहोपाध्याय पं॰ गोपीनाथ कविराज वर्तमान युग के विश्वविख्यात भारतीय प्राच्यविद् तथा मनीषी रहे हैं। इनकी ज्ञान-साधना का क्रम वर्तमान शताब्दी के प्रथम दशक से आरम्भ हुआ और प्रयाण-काल तक वह अबाधरूप से चलता रहा। इस दीर्घकाल में उन्होंने पौरस्त्य तथा पाश्चात्य ज्ञान-विज्ञान की विशिष्ट चिन्तन पद्धतियों का गहन अनुशीलन कर, दर्शन और इतिहास के क्षेत्र में जो अंशदान किया है उससे मानव-संस्कृति तथा साधना की अंतर्धाराओं पर नवीन प्रकाश पड़ा है, नयी दृष्टि मिली है।
उन्नीसवीं शती के धार्मिक पुनर्जागरण और बीसवीं शती के स्वातन्त्र्य-आन्दोलन से अनुप्राणित उनकी जीवन-गाथा में युगचेतना साकार हो उठी है। प्राचीनता के सम्पोषक एवं नवीनता के पुरस्कर्ता के रूप में कविराज महोदय का विराट् व्यक्तित्व संधिकाल की उन सम्पूर्ण विशेषताओं से समन्वित है, जिनसे जातीय-जीवन प्रगति-पथ पर अग्रसर होने का सम्बल प्राप्त करता रहा है।
इनके द्वारा रचित एक शोध तांत्रिक वाङ्मय में शाक्त दृष्टि के लिये उन्हें सन् 1964 में साहित्य अकादमी पुरस्कार से सम्मानित किया गया।
दुधसागर भारत के गोवा प्रदेश में स्थित एक जलप्रपात है। इस जल प्रपात की ऊँचाई 1031 फुट है।
डेनिश औपनिवेशिक साम्राज्य और पूर्व डेनो-नॉर्वेजियन साम्राज्य ये उन उपनिवेशों को दर्शाता है, जोकि डेनमार्क-नॉर्वे के पास 1536 से 1953 तक थी। इसका औपनिवेशिक साम्राज्य चार महाद्वीप पर फैला हुआ था।
कोपेनहेगन, वर्तमान डेनमार्क राजधानी, उस दौरान नॉर्वे और डेनमार्क को संयुक्त राजधानी थी। अधिकांश नॉर्वेजियाई आबादी जीविका के लिए, विश्वविद्यालय में पढ़ने, या शाही सेना में शामिल होने के लिए कोपेनहेगन में आ कर बस गये थे। अपने शीर्षकाल पर साम्राज्य का क्षेत्रफल 2,655,564.76 किमी2 था।
डेनमार्क ने पश्चिम अफ्रीका के गोल्ड कोस्ट पर कई व्यापारिक स्टेशन और चार किलों को निर्माण किया, विशेषकर वर्तमान देश घाना के आसपास।
डेनमार्क ने 17वीं से लेकर 19वीं शताब्दी तक भारतीय उपमहाद्वीप में कई छोटे कालोनियों और व्यापार चुंगियां का निर्माण किया, जिनमें अधिकतर ब्रिटेन को बेच दिये गये या उनके द्वारा कब्जें कर लिये गये, जोकि उस समय तक वहाँ एक प्रमुख ताकत बन चुका था।
संसाधनों की कमी के कारण डेनिश औपनिवेशिक साम्राज्य का पतन हो गया। फ्रांस, ब्रिटेन और नीदरलैंड के साम्राज्यों ने जल्दी से इन उपनिवेशों का अधिग्रहण कर लिया। आखिरकार डेनमार्क ने भारत में अपने उपनिवेशों को ब्रिटेन को बेच दिया।
वनेडियम एक रासायनिक तत्व है। यह एक सख़्त, श्वेत-चाँदी रंग की, तन्य व आघातवर्धक धातु है। प्रकृति में वनेडियम केवल अन्य तत्वों के साथ बने यौगिकों के रूप में ही मिलता है लेकिन, अगर इसे शुद्ध किया जाए तो इसके ऊपर एक पतली ओक्साइड की परत बन जाती है जिस से अंदर की धातु सुरक्षित रहती है। रासायनिक रूप से यह संक्रमण धातु समूह का सदस्य है। विश्व का 97% वनेडियम तीन देशों - चीन, रूस और दक्षिण अफ़्रीका - में खनिजों से निकाला जाता है और इसका दुनिया-भर का वार्षिक उत्पादन लगभग 80,000 टन है। इसे इस्पात में मिलाने से इस्पात अधिक कठोर बन जाता है, जिस कारणवश इसे औज़ार बनाने के लिये बहुत प्रयोग किया जाता है।
मार्टिन जॉन एवन्स एक ब्रितानी वैज्ञानिक व 2007 चिकित्सा के नोबल पुरस्कार के सहविजेता हैं।
भूमि, पृथ्वी की ठोस सतह को कहते है जो स्थायी रूप से पानी नहीं होता। इतिहास में मानव गतिविधियाँ अधिकतर उन भूमि क्षेत्रों में हुई है जहाँ कृषि, निवास और विभिन्न प्राकृतिक संसाधन होते हैं।
3एम या थ्री एम एक अमेरिकन बहुराष्ट्रीय कम्पनी है। 3एम का हेड ऑफ़िस मेपलवुड, मिनेसोटा में स्थित है।
3एम 1902 में हेनरी ब्रायन, हर्मन केबल, जॉन ड्वान और विलिअम मेकगॉनेगल द्वारा स्थापित किया गया था। उस समय इसक नाम मिनिसौट माइनिंग ऐन्ड मैनुफ़ैकचरिंग को। था।
2011 के आंकड़ों के अनुसार 3एम के दुनिया भर में 60 ऑफ़िस और लगभग 79,000 कर्मचारी हैं। 3एम के 55,000 से अधिक उत्पाद हैं, जिन में पोस्ट-इट नोट्स, फ़ोटोग्राफ़िक फ़िल्म्स, टेप, विडिओ कैसेट, चिकित्सा उत्पाद और इलेक्ट्रॉनिक सामग्री शामिल हैं। इसके उत्पाद 200 से अधिक देशों में उपलब्ध हैं और काफ़ी उत्पाद इन्टरनेट पर भी खरीदे जा सकते हैं।
धुनाची पूजा तथा आरती में इस्तेमाल किए जानेवाले एक पात्र है | जो मिट्टी और पीतल से बनाई जाती है | नारियल की छिलका और धूना से धुनाची जलाई जाती है | पूजा में दीपक के पहले या बाद धुनाची से आरती की जाती है | बंगाल कि दुर्गापूजा में धुनाची आरती एक विशेष आचार है |बनारस में भी धुनाची आरती प्रचलित है | 'धुनाची आरती' को कुछ प्रदेश में 'धूप आरती' भी कहते हैं|
मूल नालिका उपचार या 'रूट कैनाल थेरेपी' दाँतों के पल्प के उपचार की प्रक्रिया है। इसके द्वारा दाँतों के संक्रमण को हटाया जाता है और भविष्य में संक्रमण न हो इसके लिये उपाय किये जाते हैं। जब यह उपचार प्रचलन में नहीं था तो संक्रमित दाँतों को उखाड़ना ही एकमात्र विकल्प हुआ करता था।
टी एन कृष्णन भारत सरकार ने 1992 में कला के क्षेत्र में पद्म भूषण से सम्मानित किया था। ये तमिलनाडु से हैं।
किसी एक निश्चित बिंदु से समान दूरी पर स्थित बिंदुओं का बिन्दुपथ वृत्त कहलाता है। यह निश्चित बिंदु, वृत्त का केंद्र कहलाता है, केंद्र और वृत्त की परिधि के किसी भी बिन्दु के बीच की दूरी वृत्त की त्रिज्या कहलाती है। 
वृत्त एक प्रकार का शांकव होता है जिसकी उत्केंद्रता शून्य होती है अर्थात नियता समतल में अनंत पर स्थित होती है। एक वृत्त को एक विशेष प्रकार के दीर्घवृत्त के रूप में भी परिभाषित किया जा सकता है जिसमें दोनों नाभियाँ संपाती होती हैं और उत्केन्द्रता 0 होती है।
चाप: वृत्त की परिधि का कोई भी भाग।
केंद्र: वृत्त पर स्थित सभी बिंदुओं से समदूरस्थ बिंदु।
जीवा: एक रेखाखंड, जो वृत्त पर स्थित किन्हीं दो बिन्दुओं को मिलने पर बनता है। एक जीवा वृत्त को दो वृत्तखंडों में विभाजित करती है।
परिधि: वृत्त के चारों ओर की वक्र लंबाई।
व्यास: एक रेखाखंड जिसके अंतबिन्दु वृत्त पर स्थित होते हैं और जो केंद्र से गुजरता है या वृत्त के किन्हीं दो बिंदुओं के बीच की अधिकतम दूरी है। यह वृत्त की सबसे बड़ी जीवा होती है और यह त्रिज्या की दोगुनी होती है।
डिस्क: एक वृत्त से घिरा अन्तः समतलीय क्षेत्र।
त्रिज्या: वृत्त के केंद्र से वृत्त की परिधि के किसी भी बिंदु तक का एक रेखाखंड, जो व्यास का आधा होता है।
त्रिज्यखंड: किन्हीं दो त्रिज्याओं के बीच एक चाप से घिरा क्षेत्र।
वृत्तखण्ड: केंद्ररहित एक क्षेत्र जो वृत्त की एक जीवा और एक चाप से घिरा होता है। एक जीवा वृत्त को दो वृत्तखंडों में विभाजित करती है।
छेदक रेखा: एक विस्तारित जीवा, जो वृत्त के समतलीय होती है तथा वृत्त को दो बिन्दुओं पर प्रतिच्छेदित करती है।
अर्धवृत्त: वृत्त के व्यास तथा व्यास के अंतबिन्दुओं से बने चाप के मध्य का क्षेत्र अर्धवृत्त होता है। अर्धवृत्त का क्षेत्रफल, वृत्त के सम्पूर्ण क्षेत्रफल का आधा होता है।
स्पर्शी: वृत्त के समतलीय सीधी रेखा जो एक बिंदु पर वृत्त को स्पर्श करती है।
यूक्लिड के अनुसार,
'एक वृत्त एक रेखा से घिरा हुआ एकविमीय समतल होता है और किसी निश्चित बिंदु से लेकर उस बंधरेखा तक खींची गई सभी रेखाएं बराबर होती हैं। इस बंधरेखा को परिधि और इस निश्चित बिंदु को वृत्त का केंद्र कहते हैं।'
वृत्त की परिधि को दो बिन्दुओं पर प्रतिच्छेद करने वाली रेखा को उस वृत्त की छेदक रेखा कहते हैं।
वृत्त की परिधि को किसी एक बिन्दु पर स्पर्श करने वाली रेखा को उस वृत्त की स्पर्श रेखा कहते हैं।
परिधि की लंबाई
वृत्त की परिधि तथा उसके व्यास का अनुपात π होता है, जिसका मान लगभग 3.141592654 के बराबर है। इस प्रकार परिधि की लंबाई C, त्रिज्या r और व्यास d से निम्न प्रकार संबंधित है:
C = 2πr = πd
क्षेत्रफल:
आर्किमिडीज ने वृत्त के क्षेत्रफल मापन में सिद्ध किया कि एक वृत्त से घिरा क्षेत्र एक त्रिभुज के क्षेत्रफल के बराबर है, जिसका आधार वृत्त की परिधि की लंबाई के बराबर और इसकी ऊंचाई वृत्त की त्रिज्या के बराबर होती है। π तथा त्रिज्या के वर्ग का गुणनफल, वृत्त के क्षेत्रफल के बराबर होता है।
क्षेत्रफल = πr2 
यदि वृत्त का व्यास d हो तब,
क्षेत्रफल = /4 = 0.7854d2
यह वर्ग के क्षेत्रफल के लगभग 79% के बराबर है जिसकी भुजा की लंबाई d है।
समीकरण:
एक x-y कार्तीय निर्देशांक प्रणाली में, केंद्र और त्रिज्या r के वृत्त का समीकरण
2 + 2 = r2
यदि वृत्त का केंद्र मूलबिंदु तथा त्रिज्या r हो तब वृत्त का समीकरण:
x2 + y2 = r2
संयुक्त राष्ट्र संगठन का मुख्यालय ] के न्युयॉर्क शहर में स्थित है। इसका भवन आधिकारिक रूप से 9 जनवरी 1951 को खुला। इस भवन का निर्माण 1949-1950 में हुआ। इसके लिए विलियम जेकेंडॉफ से नदी के पूर्वी किनारे पर 17 एकड़ जमीन खरीदी गई। इस सौदे में नेल्सन रॉकफेलर की अहम भूमिका थी।
अब्बे जल प्रपात कर्नाटक के कोडगु जिला के मुख्यालय मदिकेरी के निकट स्थित है। यह खूबसूरत जलप्रपात मदिकेरी से लगभग 5 किलोमीटर की दूरी पर है। एक निजी कॉफी बागान के भीतर यह झरना स्थित है। पर्यटक बड़ी संख्या में इस स्थान पर आते हैं। मॉनसून के दिनों में यहां की सुंदरता देखते ही बनती है।
बर्क़ लेजर निर्देशित हवा से सतह में मार करने वाली मिसाइल है। इसे पाकिस्तान की नेशनल इंजीनियरिंग और वैज्ञानिक आयोग द्वारा विकसित की गयी है। बर्क़ को 13 मार्च 2015 को बुर्राक़ यूसीएवी से सफलतापूर्वक फायर किया गया।
मेवाड, राजस्थान के शिशोदिया राजवंश के शासक थे।
दादा जे.पी. वासवानी एक भारतीय सिन्धी आध्यात्मिक गुरु थे। वे पुणे स्थित गैर सरकारी संगठन साधु वासवानी मिशन के प्रमुख थे। यह संस्था उनके गुरु साधु टी.एल. वासवानी द्वारा स्थापित की गई थी, जिसके विश्व भर में कई केंद्र हैं। यह संस्था सामाजिक और परोपकार संबंधी कार्य करती है। इसके अलावा उन्होंने शाकाहार और पशु अधिकारों के प्रचार के क्षेत्र में भी कार्य किया था। वे साक्षात करूणा और विनय की प्रतिमूर्ति थे। जीव मात्र के प्रति उनके मन में अगाध प्रेम था। उन्हें अप्रैल, 1998 में ‘यू थांट पींस अवॉर्ड’ से सम्मानित किया गया था। वे लगभग 130 से अधिक किताबें लिख चुके हैं।
टॉस 2009 की एक बॉलीवुड फ़िल्म है।
1746 ग्रेगोरी कैलंडर का एक साधारण वर्ष है।
जलियाँवाला बाग़ एक्स्प्रेस 8103 भारतीय रेल द्वारा संचालित एक मेल एक्स्प्रेस ट्रेन है। यह ट्रेन टाटानगर जंक्शन रेलवे स्टेशन से 09:35PM बजे छूटती है और अमृतसर जंक्शन रेलवे स्टेशन पर 06:00AM बजे पहुंचती है। इसकी यात्रा अवधि है 32 घंटे 25 मिनट।
मल पारसी में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
निर्देशांक: 27°30′N 79°24′E / 27.5°N 79.4°E / 27.5; 79.4
बीघामऊ फर्रुखाबाद, फर्रुखाबाद, उत्तर प्रदेश स्थित एक गाँव है।
817 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 817 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है।
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 817 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते हैं।
करहरिया बरियारपुर, मुंगेर, बिहार स्थित एक गाँव है।
स्रोत्रीयं चॆन्नंपल्लॆ में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
सरवात पर्वतों में एक सड़क
सरवात पहाड़ या सरात पहाड़, जिन्हें अरबी में जबाल अल-सरवात कहते हैं, अरबी प्रायद्वीप के पश्चिमी तट के बराबर चलने वाली एक पर्वतमाला है। यह उत्तर में जोर्डन-सउदी अरब की सीमा से शुरू होकर सउदी अरब और यमन से गुज़रते हुए दक्षिण में अदन की खाड़ी तक पहुँचते हैं। यह हिजाज़ पहाड़ियों का हिस्सा माने जाते हैं।
सरवात शृंखला का उत्तरी हिस्सा हिजाज़ क्षेत्र में स्थित है इसलिए इसे 'सरात अल-हिजाज़' कहते हैं। सरात अल-हिजाज़ के पहाड़ अधिकतर 2,100 मीटर से कम की ऊँचाई रखते हैं। शृंखला का मध्य भाग 'सरात असीर' और दक्षिणी भाग 'सरात अल-यमन' कहलाते हैं और इनके पहाड़ 3,300 मीटर से ऊपर तक पहुँचते हैं। सरवात पहाड़ों का सबसे ऊँचा पहाड़ 3,666 मीटर ऊँचा जबल अल​-नबी शुएब पहाड़ है। यह यमन में स्थित और पूरे अरबी प्रायद्वीप का सबसे ऊँचा पहाड़ भी है। प्रमुख इस्लामी तीर्थ-स्थान मक्का और यमन की राजधानी सनआ दोनों ही सरवात पहाड़ी क्षेत्र में स्थित हैं।
सरवात पहाड़ अरबी प्रायद्वीप की सबसे बड़ी पहाड़ी शृंखला है। इसके पहाड़ पत्थरीले हैं और उनपर जगह-जगह कुछ झाड़-पौधे उगे हुए हैं। कम आयु का होने से कई स्थानों पर चट्टानें और पत्थर नोकीले हैं, हालांकि अन्य जगहों पर हवा-पानी के प्रभाव से गोल भी हो चुके हैं।
कुछ भूगोलशास्त्री यह मत रखते हैं कि सुदूर उत्तर में सीरिया और लेबनान के पहाड़ वास्तव में इसी शृंखला का सर्वोत्तरी छोर हैं, लेकिन दूसरे इस से असहमत हैं। सभी मानते हैं कि उत्तरी सउदी अरब में जोर्डन की सीमा से यह शुरू होते हैं फिर तट की बराबरी में दक्षिण की ओर चलते हैं। मदीना के पास आकर यह कम होकर ग़ायब से हो जाते हैं लेकिन थोड़ा ही दक्षिण में ताइफ़ के पास फिर शुरू हो जाते हैं। और दक्षिण में असीर प्रान्त में यह ऊँचाई पकड़ने लगते हैं और कुछ ऊँचाइयाँ 3,000 मीटर से ज़रा कम तक पहुँच जाती हैं। फिर भी यहाँ तक यह अलग-अलग पहाड़ियों की शृंखला कम और तिहामाह के तटवर्ती मैदान के पूर्व में स्थित एक ऊँचे पठार का किनारा ज़्यादा लगते हैं। जबल सौदा, यानि 'सौदा पहाड़' यही स्थित है। यह सउदी अरब का सबसे ऊँचा पहाड़ माना जाता है और इसपर सर्दियों में कभी-कभी हलकी बर्फ़ भी पड़ जाती है।
यमनी सरहद के पास सरवात अलग-अलग शिखरों में नज़र आने लगते हैं और यमनी पठार की तरफ चढ़ाई शुरू कर देते हैं। इस शृंखला के 3,000 मीटर से ऊँचे सभी पहाड़ यमन में हैं। शृंखला का सर्वोच्च शिखर जबल अल​-नबी शुएब यमन की राजधानी सनआ के पास स्थित है।
सउदी अरब की सबसे अधिक बारिश इसी शृंखला पर पड़ती है।
अर्थशास्त्र में, किसी वस्तु या सेवा के उत्पादन में जिन चीजों की आवश्यकता होती है उन्हें उत्पादन के कारक कहते हैं। उत्पादन के मूलभूत कारक ये तीन हैं- भूमि, श्रम और पूँजी।
गणित में अनुपात समान प्रकार की दो संख्याओं के बीच सम्बन्ध को कहते हैं। प्रायः इसे "a संबंध b" या a:b कहते हैं। उदाहरण के लिये यदि दो पेड़ों की उँचाइयों का अनुपात 3:5 है तो इसका अर्थ यह है कि यदि पहले पेड़ की ऊंचाई 3 मीटर है तो दूसरे की ऊंचाई 5 मीटर होगी। अथवा पहले की उँचाई 9 मीटर हो तो दूसरे की 15 मीटर होगी।
मंसूर अल हल्लाज एक कवि और तसव्वुफ़ के प्रवर्तक विचारकों में से एक थे जिनको सन 922 में अब्बासी ख़लीफ़ा अल मुक़्तदर के आदेश पर बहुत पड़ताल करने के बाद फ़ांसी पर लटका दिया गया था। इनको अन अल हक़्क़ के नारे के लिए भी जाना जाता है जो भारतीय अद्वैत सिद्धांत के अहं ब्रह्मास्मि के बहुत क़रीब है। 
मनसूर अल हल्लाज का जन्म बैज़ा के निकट तूर में 858 ईo में हुआ। ये पारसी से मुसलमान बने थे। अरबी में हल्लाज का अर्थ धुनिया होता है - रूई को धुनने वाला। आपने कई यात्राएं कीं - 3 बार मक्का की यात्रा की। ख़ुरासान, फ़ारस और मध्य एशिया के अनेक भागों तथा भारत की भी यात्रा की। सूफ़ी मत के अनलहक का प्रतिपादन कर, आपने उसे अद्वैत पर आधारित कर दिया। 
आप हुलूल अथवा प्रियतम में तल्लीन हो जाने के समर्थक थे। सर्वत्र प्रेम के सिद्धांत में मस्त आप इबलीस को भी ईश्वर का सच्चा भक्त मानते थे। समकालीन आलिमों एवं राजनीतिज्ञों ने आपके मुक्त मानव भाव का घोर विरोध कर 26 मार्च 922 ईo को निर्दयतापूर्वक बगदाद में आठ वर्ष बंदीगृह में रखने के उपरांत आपकी हत्या करा दी। किंतु साधारणत: मुसलमान मानवता के इस पोषक को शहीद मानते हैं। आपकी रचनाओं में से किताब-अल-तवासीन को लुई मसीनियों ने पेरिस से 1913 ईo में प्रकाशित कराया। आपके अन्य फुटकर लेख और शेर बड़े प्रसिद्ध हैं।
परंपरागत इस्लामी मान्यताओं को चुनौती देने की ख़ातिर इनको इस्लाम का विरोधी मान लिया गया। लोग कहने लगे कि वे अपने को ईश्वर का रूप समझते हैं, पैज़म्बर मुहम्मद का अपमान करते हैं और अपने शिष्यों को नूह, ईसा आदि नाम देते हैं। इसके बाद उनको आठ साल जेल में रखा गया। तत्पश्चात भी जब इनके विचार नहीं बदले तो इन्हें फ़ाँसी दे दी गई।
अत्तार लिखते हैं कि उन्हे तीन सौ कोड़े मारे गए, देखने वालों ने पत्थर बरसाए, हाथ में छेद किए और फिर हाथों-पैरों का काट दिया गया। इसके बाद जीभ काटने के बाद इनको जला दिया गया। इन्होने फ़ना के सिद्धांत की बात की और कहा कि फ़ना ही इंसान का मक़सद है। इसको बाद के सूफ़ी संतों ने भी अपनाया।
उत्तर प्रदेश संगीत नाटक अकादमी यह उत्तर प्रदेश राज्य सरकार के अंतर्गत संस्कृति विभाग की प्रमुख शाखा है। उत्तर प्रदेश संगीत नाटक अकादेमी प्रत्येक वर्ष कला व साहित्य में उत्कृष्ट कार्य करने वाले को अकादेमी पुरस्कार से सम्मानित किया जाता है।
इस पुरस्कार में प्रतीक चिन्ह ,शाल एवम रुपये 10.000 दिए जाते हैं।
आचार्य देवेंद्रनाथ शर्मा हिन्दी लेखक एवं नाटककार थे। वे पटना विश्वविद्यालय एवं भागलपुर विश्वविद्यालय के उपकुलपति भी रहे।
बब्‍बन,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की मुगलसराय विधान सभा निर्वाचन क्षेत्र से चुनाव जीता।
चौधरी डल्‍ला राम,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के सीतापुर जिले के 83 - मछैरैहटा विधान सभा निर्वाचन क्षेत्र से कांग्रेस की ओर से चुनाव में भाग लिया।
अपने ऊपर पड़ने वाले किसी सतह के प्रकाश या अन्य विद्युतचुंबकीय विकिरण को प्रतिबिंबित करने की शक्ति की माप को प्रकाशानुपात या धवलता कहते हैं। अगर कोई वस्तु अपने ऊपर पड़ने वाले प्रकाश को पूरी तरह वापस चमका देती है तो उसका ऐल्बीडो 1.0 या प्रतिशत में 100% कहा जाता है। खगोलशास्त्र में अक्सर खगोलीय वस्तुओं का एल्बीडो जाँचा जाता है। पृथ्वी का ऐल्बीडो 30 से 35% के बीच में है। पृथ्वी के वायुमंडल के बादल बहुत रोशनी वापस चमका देते हैं। अगर बादल न होते तो पृथ्वी का ऐल्बीडो कम होता।
नयी गिरी बर्फ़ का ऐल्बीडो बहुत ऊँचा होता है जबकि कोयले का ऐल्बीडो सिर्फ़ 0.04 होता है।
ऐल्बीडो शब्द को अंग्रेज़ी में "albedo" लिखा जाता है। इसका मूल लातिनी भाषा का "ऐल्बुस" शब्द है, जिसका अर्थ "सफ़ेद" है।
यह बांग्लादेश की एक प्रमुख राजनैतिक दल है।
ग्वादर पोर्ट पाकिस्तान के बलूचिस्तान प्रांत के ग्वादर में स्थित एक गहरे समुद्र का बन्दरगाह है। इस बन्दरगाह चीन-पाकिस्तान आर्थिक गलियारे योजना में मुख्य माना जाता है और इसे महत्वाकांक्षी वन बेल्ट, वन रोड और समुद्री सिल्क रोड परियोजनाओं के बीच एक लिंक माना जाता है।
फजल इलाही चौधरी एक पाकिस्तानी राजनेता और पाकिस्तान की क़ौमी असेम्बली के पूर्व सदस्य थे। वे 1965/12/01 से 25/03/1969 पाकिस्तान की क़ौमी असेम्बली के उपाध्यक्ष नियुक्त किए गए थे। उपाध्यक्ष होने के नाते, वे सभाध्यक्ष, की अनुपस्थिति में, उनके के कार्यों का निर्वाह करते थे।
काला टीका एक भारतीय हिन्दी धारावाहिक है, जिसका प्रसारण ज़ी टीवी पर 2 नवम्बर 2015 से सोमवार से शुक्रवार रात 7 बजे होगा।
मिथिला नामक एक नगर में गंगा नदी के पास विश्ववीर झा नामक एक व्यक्ति रहता है, जिसका एक लक्ष्य अपनी बेटी गौरी को सुरक्षित रखना रहता है। उसे एक दिन पता चलता है कि एक बच्ची उसकी बेटी को श्राप से बचा सकती है। वह उसे "काली" को गोद ले लेता है। जिस तरह काला टीका रक्षा करता है, उसी प्रकार काली गौरी की रक्षा करती इस कारण उसका उसे गौरी का काला टीका भी कहते हैं।
प्रीमियर ट्राफी श्रीलंका में मुख्य घरेलू प्रथम श्रेणी क्रिकेट प्रतियोगिता है। यह 1938 में स्थापित किया गया था और अलग-अलग नामों में से एक नंबर के तहत अस्तित्व में है। 1988-89 के मौसम से पहले मैचों में प्रथम श्रेणी में नहीं माना जाता।
2012-13 के मौसम के बाद टीमों की संख्या 20 से 14 तक कम हो गया था। नगरवासि मनोरंजन क्लब, गाले क्रिकेट क्लब, कुरुनेगला यूथ क्रिकेट क्लब, श्रीलंका क्रिकेट क्लब, सरसेंस स्पोर्ट्स क्लब और श्रीलंका नौसेना स्पोर्ट्स क्लब इन्होंने अपने स्थानों को खो दिया।
वर्ष 2013-14 में निम्नलिखित टीमों ने भाग लिया:
ब्लूमफील्ड क्रिकेट और एथलेटिक क्लब पनाडुरा स्पोर्ट्स क्लब रगामा क्रिकेट क्लब सिंहली स्पोर्ट्स क्लब तमिल यूनियन क्रिकेट और एथलेटिक क्लबश्रीलंका बंदरगाहों प्राधिकरण क्रिकेट क्लब चीले मारिअन्स क्रिकेट क्लब
कोल्ट्स क्रिकेट क्लब श्रीलंका सेना स्पोर्ट्स क्लब मूर्स स्पोर्ट्स क्लब श्रीलंका वायु सेना स्पोर्ट्स क्लब नॉन्डेस्क्रिप्ट्स क्रिकेट क्लब कोलंबो क्रिकेट क्लब बदुरेलिया स्पोर्ट्स क्लब
2014-15 में सरसेंस स्पोर्ट्स क्लब लौटे, Panadura की जगह ले। 2015-16 में गाले लौटे, श्रीलंका वायु सेना स्पोर्ट्स क्लब की जगह ले।